text: Asylansøgere bespises med gullach-kanon?
  13 oktober 2014 kl. 15.17
  Beredskabsstyrelsen i Haderslev skal i nogle måneder huse op mod 160 asylansøgere. Og de skal også stå for forplejningen, så måske bliver den såkaldte gullach-kanon kørt i stilling?
  Udlændingestyrelsen står med et akut behov for pladser til indkvartering af asylansøgere. Derfor må styrelsen tage ekstraordinære tiltag i form af nødindkvartering.
  Derfor har Udlændingestyrelsen aftalt med Beredskabsstyrelse at bruge undervisningslokaler i Haderslev til nødindkvartering af 130-160 asylansøgere.
  De skal bo i en blanding af sovesale og senge i undervisningslokaler. De første ventes at flytte ind i næste uge.
  Haderslev kommune er orienteret og tager det midlertidige initiativ til efterretning.
  Kontorchef i Udlændingestyrelsen, Thomas Mortensen: 
  - I en ekstraordinær situation må vi bruge ekstraordinære løsninger, og vi er taknemmelige for, at Beredskabsstyrelsen hurtigt kunne træde til og hjælpe med både indkvartering og forplejning.
  Foruden Haderslev skal asylansøgere indkvarteres i Herning.
  